Podlitiek: EFF-hofsaak; gaan Mpofu kraak en Rogan se vryheid van spraakOpgestel deur die Podlitiek-span Ernst Roets (Foto: AfriForum) In hierdie week se Podlitiek-episode bespreek die span adv. Dali Mpofu se optrede tydens die onlangse onderhoude vir die pos van hoofregter, AfriForum se hoofsaak teen die EFF en die herrie rondom Joe Rogan. Daar is ál meer eise dat adv. Dali Mpofu SC aan die Regterlike Dienskommissie (RDK) onttrek word ná sy optrede tydens die onlangse onderhoude vir die pos van hoofregter. Die Podlitiek-span vra hoe Mpofu in die eerste plek so ŉ belangrike stoel kan inneem, en meer as dit, wat ons daardeur van ons land kan leer. Volgende bespreek hulle AfriForum se hofsaak teen die EFF. AfriForum voer aan dat die EFF geweld aanhits met verskeie van hul liedjies en krete. Die laaste storie wat bespreek word, is die spraakvryheid van Joe Rogan. Soos Podlitiek bedryf Rogan ŉ podsending waartydens hy allerlei gaste nooi en oor allerlei temas gesels. Na die smaak van heelwat Amerikaners het Rogan rassistiese woorde kwytgeraak, en verkeerde inligting oor Covid-19 versprei, en moet hy dus “gekanselleer” word. Heelwat ander, soos die Podlitiek-paneel, voel dat spraakvryheid ŉ sleutel tot ŉ gesonde samelewing is. Podlitiek lewer nie die nuus nie, hulle maak dit. Luister Podlitiek.